شجاع خانزادہ

**شجاع خانزادہ** (28 اگست 1943 تا 16 اگست 2015) پاکستانی فوج کے ایک ریٹائرڈ کرنل تھے جنھوں نے بعد میں سیاست میں قدم رکھا وہ پاکستان مسلم لیگ ن سے وابستہ تھے۔ اور 2013 کے انتخابات میں کامیابی کے بعد وزیر داخلہ پنجاب کے عہدے پر فائز رہے۔16 اگست کو اٹک میں صوبائی وزیر داخلہ شجاع خانزادہ کے ڈیرے پر خود کش دھماکے کے نتیجے میں صوبائی وزیر داخلہ سمیت 14 افراد ہلاک ہو گئے تھے۔ وہ دہشت گردوں کے خلاف کافی متحرک بھی رہے تھے جس کے سبب ان پر حملہ ہوا۔

## ابتدائی زندگی
شجاع خانزادہ 28 اگست 1943 کو صوبہ پنجاب کے شہر اٹک کے گاؤں شادی خان میں پیدا ہوئے۔ شجاع خانزادہ نے ابتدائی تعلیم ضلع اٹک سے حاصل کی اور پھر سنہ 1966 میں اسلامیہ کالج پشاور سے گریجویشن کیا۔ کرنل ریٹائرڈ شجاع خانزادہ کا تعلق ضلع اٹک کے ایک بااثر خاندان سے تھا اُن کے دادا کیپٹن عجب خان انڈین قانون ساز اسمبلی کے رکن رہے جبکہ اُن کے انکل کیپٹن تاج محمد خانزادہ بھی قومی اسمبلی اور صوبائی اسمبلی کے ارکان رہے۔
## فوجی زندگی
انھوں نے سنہ1967 میں اُنھوں نے پاکستان فوج میں کمیشن حاصل کیا اور سنہ1971 کی پاک بھارت جنگ میں حصہ لیا۔ شجاع خانزادہ نے سنہ 1974 سے 1978 تک ملٹری انسٹرکٹر کے طور پر بھی فرائض سر انجام دیے۔ شجاع جانزادہ اُن چند افراد میں سے ایک تھے جو سب سے پہلے سنہ 1983 کو دنیا کے بلند ترین جنگی محاذ سیاچن گلیشئر پر پہنچے تھے۔ اُنھوں نے سنہ 1992 سے 1994 تک امریکی دار الحکومت واشنگٹن ڈی سی میں قائم پاکستانی سفارت خانے میں بطور فوجی اتاشی کے بھی فرائض سر انجام دیے۔ کرنل ریٹائرڈ شجاع خانزادہ نے ملٹری انٹیلی جنس میں بھی خدمات انجام دیں اور اُن کو سنہ 1988 میں تمغۂ بسالت سے نوازا گیا۔
## سیاست
شجاع خانزادہ تین مرتبہ رکن پنجاب اسمبلی منتخب ہوئے وہ سنہ 2002 میں مسلم لیگ قاف کے ٹکٹ پہلی مرتبہ رکن پنجاب اسمبلی منتخب ہوئے اور وزیرِ اعلیٰ کے معاون خصوصی رہے سنہ 2008 کے عام اِنتخابات میں اُنھوں نے آزاد اُمیدوار کی حیثیت سے الیکشن لڑا اور کامیابی حاصل کی جبکہ سنہ 2013 کے عام اِنتخابات میں وہ مسلم لیگ نون کے ٹکٹ پر کامیاب ہوئے۔ سنہ 2014 میں وزیر داخلہ پنجاب کی حیثیت سے قلم دان سنبھالا اور دہشت گردی کے خلاف جنگ میں بہت فعال کردار ادا کیا۔ آرمی پبلکاسکول پر حملے کے بعد کرنل ریٹائرڈ شجاع خانزادہ نے نیشنل ایکشن پلان کے تحت پنجاب بھر میں دہشت گردوں اور کالعدم تنظییوں کے خلاف ایکشن میں بھر پور کردار ادا کیا۔
## وفات
16 اگست 2015 کو شجاع خانزادہ اپنے ڈیرے میں موجود اجلاس یا جرگے میں کچھ لوگوں سے ملاقات کرنے گئے تھے کہ ان کے ڈیرے پر خودکش حملہ ہوا جس میں شجاع خانزادہ سمیت 18 افراد جاں بحق ہوئے۔

## حوالہ جات

زمرہ:آئی ایس آئی کی شخصیات
زمرہ:اسلامیہ کالج یونیورسٹی کے فضلا
زمرہ:اکیسویں صدی کے پاکستانی سیاست دان
زمرہ:پاک فوج کے کرنل
زمرہ:پاکستان تحریک انصاف کے سیاست دان
زمرہ:پاکستان مسلم لیگ (ق) کے ارکان صوبائی اسمبلی (پنجاب)
زمرہ:پاکستان مسلم لیگ (ق) کے سیاست دان
زمرہ:پاکستان مسلم لیگ (ن) کے ارکان صوبائی اسمبلی (پنجاب)
زمرہ:پاکستان مسلم لیگ (ن) کے سیاست دان
زمرہ:پاکستان میں دہشتگردی کا شکار شخصیات
زمرہ:پاکستان میں 2015ء میں قتل
زمرہ:پاکستانی مسلم شخصیات
زمرہ:پشتون شخصیات
زمرہ:پنجاب ارکان صوبائی اسمبلی 2013ء تا 2018ء
زمرہ:پنجاب صوبائی اسمبلی کے ارکان
زمرہ:پنجاب، پاکستان کے سیاست دان
زمرہ:پنجاب، پاکستان میں مقتول شخصیات
زمرہ:تمغائے بسالت حاصل کنندگان
زمرہ:تمغائے بسالت وصول کندگان
زمرہ:خانزادہ خاندان
زمرہ:ریاستہائے متحدہ میں پاکستانی تارکین وطن
زمرہ:ضلع اٹک کی شخصیات
زمرہ:عہدیداران پاک فوج
زمرہ:لشکر جھنگوی کے حملے
زمرہ:مقتول پاکستانی سیاست دان
زمرہ:ہلال شجاعت وصول کنندگان
زمرہ:1943ء کی پیدائشیں
زمرہ:1971ء پاک بھارت جنگ کی پاکستانی عسکری شخصیات
زمرہ:2015ء کی وفیات
زمرہ:2015ء میں قتل

زمرہ:پنجاب، پاکستان کے فوجی اہلکار
زمرہ:پشتون عسکری شخصیات
زمرہ:پشتون سیاستدان